

VI. évf. 21. szám **Húsvét 4. vasárnapja** 2019. május 12.

**Ferenc pápa üzenete a hivatások 56. világnapjára**

*Bátorság ahhoz, hogy Isten ígéretéért kockázatot vállaljunk*

Mint minden meghívástörténetben, most is egy találkozásról van szó. Jézus a halászok mellett elhaladva megpillantja őket és közeledik feléjük… Olyan pillanat ez, mint amikor azzal a személlyel találkoztunk, akivel eldöntöttük, hogy házasságban megosztjuk egymással az életünket, vagy mint amikor a megszentelt élet vonzását megéreztük: egy találkozás meglepetését éltük át és ugyanebben a pillanatban megsejtettük egy olyan öröm ígéretét, amely képes betölteni az életünket. Így fordult Jézus azon a napon a Galileai-tenger partján e halászok felé, „megtörve a normalitás bénultságát” (Szentbeszéd a Megszentelt Élet 22. világnapján 2018. február 22.). És rögtön egy ígéretet is tett nekik: „Emberek halászaivá teszlek titeket” (Mk 1,17).

Isten megszólítása egyáltalán nem valamiféle beavatkozás az ember szabadságába, nem egy ketrec vagy egy reánk nehezedő teher, sokkal inkább egy szeretetteljes kezdeményezés, amellyel Isten hozzánk fordul és arra hív, hogy „szálljunk be” egy nagy tervbe, amelyben ő a részvételünket kívánja. Ebben a hívásban pedig a tenger sokkal tágasabb horizontját és egy sokkal gazdagabb halfogás lehetőségét nyitja meg számunkra.

Isten terve ugyanis az, hogy életünk ne vesszen el a banalitásban, ne ragadjon bele a mindennapi szokások tunyaságába és ne maradjon tétlen olyan döntések előtt, amelyek új értelmet adhatnak neki. Az Úr nem akarja, hogy megelégedjünk azzal, hogy tengünk-lengünk, nem akarja, hogy azt higgyük, lényegében nincs semmi, ami megérné a szenvedélyes erőfeszítést, nem akarja, hogy kioltsuk belső nyugtalanságunkat vagy lemondjunk új utak kereséséről. *(folytatás következik)*

****

**Az MKPK gyűjtést hirdet a Srí Lanka-i tragédia érintettjeinek megsegítésére**

A Magyar Katolikus Püspöki Konferencia megrendülten értesült a Húsvétvasárnap, Srí Lankán történt terrorcselekmények híréről és együttérzését fejezi ki az áldozatok hozzátartozói felé. A Püspöki Konferencia Állandó Tanácsa arról döntött, hogy június 9-ig, Pünkösdvasárnapig bezárólag gyűjtést hirdet testvéreink megsegítésére és a károsodást szenvedett templomok helyreállításának támogatására az alábbi bankszámlaszámon keresztül:

**Magyar Katolikus Püspöki Konferencia, 11100104-18181490-14000003.**

Kérjük paptestvéreinket, a híveket és minden jószándékú embert, hogy nagylelkű adományaikkal segítsék keresztény testvéreinket és imáikban emlékezzenek meg az áldozatokról és családjaikról.

Budapest, 2019. április 27. a Magyar Katolikus Püspöki

Konferencia Titkársága

**HIRDETÉSEK**

Bercelen a 8. csoport takarít.

**Mesterséges Intelligencia Műhely** a [Csodák Palotájában](https://maps.google.com/?cid=707074471297630445), Budapesten, május 14-én, kedden.

Az ajtónkon kopogtató jövő – a mesterséges intelligencia kutatás aktualitásai. Házigazdák: Botos Csaba és Horváth András (Pázmány Péter Katolikus Egyetem)

A mesterséges intelligencia projektekkel kapcsolatos átfogó tapasztalatok összefoglalása hasznos lehet azok számára, akiket érdekel: – Hogyan lesz egy ötletből kézzel fogható valóság? – Miként kezdjünk egy MI projekt megvalósításába? – Milyen módon hasznosulnak a kutatások a hétköznapokban?

<http://csopamedia.blogspot.com/p/csopa-mi-mesterseges-intelligencia.html>

Gyakorlati tudnivalók: A rendezvényen Csopa havibérlettel, napi- vagy a 16 órától érvényes kedvezményes délutáni belépőjeggyel lehet részt venni. Előzetes regisztráció a [tok@csopa.hu](mailto:tok@csopa.hu) e-mail címen. Minden érdeklődőt tisztelettel várunk!

**Konferencia – A mesterséges intelligencia fejlődése jelentette kihívások.** [Francia Intézet](https://maps.google.com/?cid=9647681247584108042), Budapest, május 17-én, pénteken 9 órától. A félnapos rendezvény során francia, német és magyar szakértők fognak eszmét cserélni a mesterséges intelligencia etikai, jogi és kereskedelmi vonatkozásairól. A részvétel a szabad helyek függvényében ingyenes. A regisztráció kötelező: <https://forms.gle/4dm9ppUDcBF65dPW6>

2019.05.13. H 08:30 Szentmise a NógrádkövesdiTemplomban

17:00 Májusi litánia a Berceli Templomban

18:00 Szentségimádás a GalgagutaiTemplomban

2019.05.14. K 17:00 Májusi litánia a Berceli Templomban

17:00 Mesterséges Intelligencia Műhely [Csodák Palotájában](https://maps.google.com/?cid=707074471297630445), Budapesten

2019.05.15. Sz 09:00 IoT Konferencia, 1044 Budapest, Ipari park utca 8.

15:00 Paróczi László Ottóné Kiss Margit gyászmiséje és temetése Becskén

17:00 Májusi litánia a Berceli Templomban

17:30 Házassági próba, Nógrádkövesd

2019.05.16. Cs 09:55 BonumTV Délelőtt: Mesterséges intelligencia és egyház

13:00 Laczkó Zoltánné Márta gyászmiséje és temetése Becskén

17:00 Májusi litánia a Berceli Templomban

2019.05.17. P 08:30 Szentmise a Berceli Templomban (EWTN, BonumTV) + Kovács Károly

09:00 Konferencia – A mesterséges intelligencia fejlődése jelentette

kihívások. [Francia Intézet](https://maps.google.com/?cid=9647681247584108042), Budapest Fő u. 17, 1011

17:30 Hogyan lát a Mesterséges Intelligencia? Óbudai Egyetem

Neumann János Informatikai Kar Budapest, Bécsi út 96b

2019.05.18. Sz 10:00 Berceli ifi klub a Szent Miklós közösségi házban

10:00 „Élet a Lélekben” szeminárium a Szent Miklós közösségi házban

14:30 Ferkó Tamás és Sinkó Viktória házasságkötése Nógrádkövesden

17:00 Szentmise a Berceli Templomban – Szekeres Viktória kiválasztás

**2019.05.19. V 08:30 Szentmise a Berceli Templomban –** Elsőáldozók II. skrutíniuma

**09:00 Igeliturgia a Vanyarci Templomban**

**10:30 Igeliturgia a Galgagutai Templomban**

**10:30 Szentmise a Becskei Templomban –** Baranyi Amanda Leila keresztelés

**12:00 Szentmise a Nógrádkövesdi Templomban**

**12:00 Igeliturgia a Szécsénkei Templomban**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005